**Anexă**

 **la Hotărârea nr. 213/2021**

 ROMÂNIA ROMÂNIA

 JUDEȚUL CLUJ JUDEȚUL CLUJ

 CONSILIUL JUDEȚEAN COMUNA JUCU

 Nr. ….. /…….2021 Nr. ………… / ……….. 2021

**ACORD DE ASOCIERE**

1. **PREAMBUL**

Prezentul Protocol a fost încheiat având în vedere prevederile :

* art. 89 alin. (8), art. 129 alin. (1) lit. e) și alin. (9) lit. c), art. 173 alin. (1) lit. e) și alin. (7) lit. c) din Ordonanța de urgență nr. 57/2019 privind Codul administrativ, cu modificările și completările ulterioare;
* art. 35 alin. (1) din Legea nr. 273/2006 privind finanțele publice locale cu modificările și completările ulterioare,
* Hotărârii Consiliului Județean Cluj nr. / ……… 2021 privind aprobarea asocierii între Județul Cluj și Comuna Jucu în vederea realizării unui obiectiv de investiții;
* Hotărârii Consiliului Local al Comunei Jucu nr. ……./ ……… 2021 privind aprobarea asocierii între Comuna Jucu și Județul Cluj în vederea realizării unui obiectiv de investiții;

1. **PĂRŢILE ACORDULUI**

 **2.1.**  **JUDEȚUL CLUJ** - cu sediul în Municipiul Cluj-Napoca, Calea Dorobanților, nr. 106, (se vor menţiona toate datele de identificare : CUI, cont Trezorerie ş.a.m.d. ….), reprezentat legal prin Preşedintele Consiliului Judeţean Cluj – Alin TIŞE/ persoana desemnată prin hotărâre (după caz), în calitate de **Asociat 1,**

 **2.2. COMUNA JUCU**  cu sediul în ………………. ( se vor menţiona toate datele de identificare : CUI, cont Trezorerie ş.a.m.d. ….), reprezentat legal prin Primarul Comunei Jucu - …………… / persoana desemnată prin hotărâre (după caz), în calitate de **Asociat 2,**

au procedat la încheierea prezentului Acord de asociere .

**III. OBIECTUL ACORDULUI**

**3.1.** Obiectul prezentului acord îl constituie asigurarea colaborării între asociați în vederea realizării unui pasaj care să facă legătura între DN 1C și DJ 109 D, în zona Parcului Industrial TETAROM III.

**3.2.** Prezenta asociere nu are personalitate juridică și nu constituie față de terți o persoană distinctă de persoana asociaților.

**3.3.** Pentru realizarea obiectului asocierii, părțile se angajează să se consulte în mod regulat și să se informeze asupra tuturor aspectelor privind evoluția proiectului, precum și să implementeze activitățile cu respectarea dispozițiilor legale și a celor mai înalte standarde profesionale și de etică.

**IV. DURATA ACORDULUI**

**4.1.** Perioada de valabilitate a acordului de asociere este cuprinsă între data semnării acordului de către ambele părți, dată care reprezintă și data intrării în vigoare, până la momentul finalizării integrale a obiectivului de investiții ” Pasaj de legătură între DN 1C și DJ 109D, în zona Parcului Industrial TETAROM III”.

**V. RESPONSABILITĂȚILE PĂRȚILOR**

**5.1.** În scopul realizării obiectului prezentului Acord, **JUDEȚUL CLUJ** are următoarele responsabilități:

- întocmirea și finanțarea din bugetul județului a Studiului de Fezabilitate pentru demararea procedurii pentru realizarea obiectivului de investiții ” Pasaj de legătură între DN 1C și DJ 109D, în zona Parcului Industrial TETAROM III”.

- elaborarea documentațiilor tehnico-economice și de urbanism necesare realizării obiectivului de investiții;

- va efectua toate demersurile necesare în vederea obținerii unor finanțări nerambursabile pentru realizarea obiectivului de investiții..

**5.2. COMUNA JUCU** are următoarele responsabilități:

- să analizeze și să stabilească de comun acord cu Asociatul nr. 1, scenariul/opțiunea tehnică-economică optimă care va rezulta în urma întocmirii Studiului de Fezabilitate;

- să pună la dispoziție terenurile necesare pentru realizarea obiectivului de investiții, situate pe raza sa administrativ-teritorială

**5.3.** Părțile Acordului au următoarele responsabilități comune:

- să asigure sprijinul necesar îndeplinirii de către părți a responsabilităților asumate prin prezentul /acord;

- să asigure o bună comunicare cu toate entitățile implicate în realizarea obiectivului de investiții;

- să notifice de îndată celeilalte părți, orice apariție a unui eveniment de natură a aduce atingere derulării în bune condiții a obiectivului de investiții.

**VI. NOTIFICĂRI ÎNTRE PĂRŢI**

 **6.1.** Notificarile/înştiinţările între părţi se vor face doar în scris prin expediere poştală cu confirmare de primire, fax sau e-mail şi sunt valide dacă se asigură confirmarea primirii de către cealaltă parte căruia îi sunt adresate.

**VII. SOLUȚIONAREA LITIGIILOR**

 **7.1**. Orice eventuale neînţelegeri între părți privind validitatea prezentului Acord sau cele rezultate din interpretarea, executarea sau încetarea acestuia, vor fi soluţionate pe cale amiabilă de către reprezentanţii acestora.

**7.2.** În cazul în care nu este posibilă rezolvarea pe cale amiabilă, părţile se vor adresa instanţelor judecătoreşti competente.

 **VIII. CLAUZE FINALE**

**8.1.** Prezentul Acord de asociere reprezintă un document cadru încheiat între părți, în vederea realizării obiectivului de investiții, putând fi modificat sau completat numai cu acordul părţilor semnatare, prin încheierea unui act adiţional.

Prezentul protocol a fost încheiat azi . . 2021, în 2 (două ) exemplare originale, câte unul pentru fiecare parte şi intră în vigoare la data semnării de către ultima parte.

 JUDEȚUL CLUJ COMUNA JUCU

 PREȘEDINTE PRIMAR

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**